fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi en wuu fi fi fi en en fi en en fi fi fi fi fi fi fi fi fi fi en en en fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi en fi fi fi en fi fi fi fi fi fi fi fi fi fi fi fi fi fi fi fi nl fi fi en fi fi fi es es en es fi fi
Kauden viimeinen major ratkesi pitkän kaavan kautta - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
DP World TourKarsintakilpailu (1. vaihe/Tanska)Niclas Hellberg, Matias Honkala, Ilari SauloAlps TourCastelconturbia Alps Open Eemil AlajärviPro Golf TourCastanea Resort ChampionshipLassi Burman, Alex Hietala
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Kauden viimeinen major ratkesi pitkän kaavan kautta
Teksti Marko Kuivasaari Maanantaina 8. elokuuta 2022
Ashleigh Buhai kruunattiin hämärtyneellä Muirfieldin kentällä Women's Openin mestariksi. Kuva: Getty Images
Ikoninen bunkkerilyönti pohjusti Buhain debyyttivoiton ja komean palkintosumman.
Viiden lyönnin johtonsa Women’s Openissa sunnuntaina menettänyt Ashleigh Buhai (-10) nousi nurkkaan ahdistettunakin uransa ensimmäiseen major-voittoon. Peli ratkesi hänen edukseen Skotlannin Gullanessa Muirfieldin kentällä käydyn turnauksen neljännellä uusintareiällä.
Kaksikko Buhai-In Gee Chun ennätti tehdä kentän 18. reiän (par 4) playoffissa tulokset par-bogey-par, kunnes uusinnassa palattiin neljännen kerran samalle lyöntipaikalle. Chunin avaus painui oikealle syvään väyläbunkkeriin, ja hän joutui tyytymään välilyöntiin.
Eteläafrikkalainen löi avauksensa aiempien tapaan väylälle. Lähestyminen ajautui oikeanpuoleiseen griinibunkkeriin, josta hän iski pallonsa mestarillisesti puolen metrin päähän lipusta. Kun Chun ei saanut omaansa noin viisimetristä par-puttiaan sisään, jäi Buhaille helppo tehtävä niitata lopullinen päätepiste jännittävälle kilpailulle.
Mestari painoi voittoputin jälkeen kätensä kasvoilleen, kunnes juhlijat ryntäsivät griinille erilaisten virvokkeiden kanssa, ja kastelivat tuoreimman major-voittajan.
Buhai oli vielä 14. reiän jälkeen kolmen lyönnin johdossa, kunnes hän teki pienen raffi-seikkailun jälkeen seuraavalla triplabogin, ja Chun nousi kuin varkain rinnalle.  Toiseksi viimeisellä reiällä ensin mainittu sai vielä loistavan birdie-paikan, jota hän ei pystynyt hyödyntämään.
Turnauksen alla Buhai haki kisafiilistä katselemalla videolta idolinsa Ernie Elsin signature-lyöntiä samalla kentällä pelatussa vuoden 2002 Open Championshipissä. Els iski 13. reiällä (par 3) tiilyöntinsä pitkäksi griinibunkkeriin lähes mahdottoman näköiseen paikkaan. Hän kuitenkin onnistui saamaan pallonsa lähelle reikää, ja par-pelastus tasoitti ”Big Easyn” tietä uran ensimmäiseen Open-voittoon.
Look at what it means!
An incredible up and down seals victory for Ashleigh Buhai#AIGWOpic.twitter.com/Qd2j59891Q
— AIG Women’s Open (@AIGWomensOpen) August 7, 2022
Tasan 20 vuotta myöhemmin toisen eteläafrikkalaisen bunkkerilyönnissä oli paljon samaa, kun Buhai Elsin tavoin kirjoittautui yhdellä kauden ikonisimmalla suorituksella golfin historiaan. Els täytti myöhemmin kyseisenä vuonna 33 vuotta, ja saman verran ikää on myös Buhailla.
”Olin yllättävän rauhallinen”, Buhai kuvaili tunnelmiaan ennen bunkkerilyöntiään. ”Caddieni sanoi, ’näytä heille, miksi olet kauden ykkönen bunkkerilyönneissä’. Sain siitä lisää itseluottamusta. Ehkä Muirfieldin bunkkereilla ja eteläafrikkalaisilla on jonkinlainen yhteys.”
”Tiedän, että Etelä-Afrikassa monilla on harmaita hiuksia 15. reiän tapahtumien jälkeen. Olen kuitenkin ylpeä siitä, että sain koottua itseni, ja pääsin playoffiin.”
Symboliikkaa kyllikseen oli myös siinä, että Women’s Open pelattiin ensimmäisen kerran 275 vuotta vanhan The Honourable Company of Edinburgh Golfers -seuran hallinnoimalla Muirfieldin kentällä. Seura hyväksyi vasta kolme vuotta sitten ensimmäiset naisten jäsenanomukset.
Hieman toista miljoonaa dollaria palkintorahaa tienannut Buhai oli voittanut kolmesti Ladies European Tourilla ennen kulunutta viikkoa, mutta saavutti majorinsa myötä nyt ensimmäisen ykköstilansa LPGA:lla. Hän johti myös vuoden 2019 Women’s Openia 36 reiän jälkeen kolmella lyönnillä, mutta joutui tuolloin tyytymään viidenteen sijaan. Se oli viikonloppuun saakka hänen paras sijoituksensa majoreissa.
”Sallikaa nämä kyyneleet. Takana on monen vuoden työ ja omistautuminen suuren saavutuksen tavoittamiseksi”, Buhai kertoi kisan seremonioissa.
Lue seuraavaksi: Toistaako Women's Openissa karkumatkalla oleva yllättäjä idolinsa tempun Muirfieldin kentällä?
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Aamuvirkkuna kentällä ollut Matilda Castren säilytti asemansa kolmannella kierroksella
Tapio Pulkkasen vakuuttava vire jatkui myös Old Coursella – ”Hyvin oli pallo hallussa tänäänkin”
Matias Honkala taisteli kalkkiviivoilla jatkoon DP World Tourin karsinnoissa
Lyhyen karsiutumisputkensa katkaissut Matilda Castren: ”Se piristää mieltä, kun saa pelata viikonloppunakin”
Torjuntavoitto Kingsbarnsilla – Tapio Pulkkanen venytti ankarassa säässä top 10:een
Hankalat lipunpaikat ja navakka tuuli Castrenin ja Nuutisen kiusana Texasissa
Kiira Riihijärven huippukierros jo lähes sinetöi LPGA Tourin pelioikeuden
Artikkelin kommentit (2 kpl)
8 elokuun, 2022 10:15
Tarkennus: kentän nimi on Muirfield ja klubin nimi Honourable Company of Edinburgh golfers. Eli ei kuten jutussa on mainittu. Hieno kisa ja kisapaikka.
Kirjaudu sisään vastataksesi Ilmoita asiaton viesti
8 elokuun, 2022 13:07
Hei Aki3. Kiitos kommentistasi. Olet aivan oikeassa. Tieto korjattu juttuun.
Kirjaudu sisään vastataksesi Ilmoita asiaton viesti
Oma kommentti Peruuta vastaus
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Oppaana Kenttäranking: Itä-Suomessa vaihtui kärjen järjestys – Top 10:een kolmaskin kenttä
Ursula Wikströmin vahva syysvire jatkuu – studiossa puhutti myös nuorten golfharrastus ja elämä
Golfpiste Podcast · #182 – Ursula Wikströmin vahva vire jatkuu – studiossa puhutti myös nuorten golfaaminen ja elämä
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.